|  |  |  |  |  |
| --- | --- | --- | --- | --- |
| ПРЕДМЕТ: **Енглески језик за 3. разред основне школе, 3. година учења** | | | | |
| УЏБЕНИК: **Best Friends Forever 3** | | | ИЗДАВАЧ: **Дата Статус** | |
| НАСТАВНИК**:** | | | | |
| ЧАС БРОЈ**: 2** | | ОДЕЉЕЊЕ**:** | | ДАТУМ**:** |
| Наставна тема: | **Hello!** | | | |
| Наставна јединица: | **The Colours Song**  **The Numbers Song**  **How are you?** | | | |
| Тип часа: | утврђивање | | | |
| Циљ часа: | Понављање знања која се односе на боје и бројеве и тражење и давање информација о себи. | | | |
| Очекивани исходи: | На крају часа, ученик ће бити у стању да:  – разуме и саопшти једноставне исказе који се односе на бројеве и количине;  – разуме једноставна упутства и налоге и реагује на њих;  – саопшти једноставна упутства и налоге;  – размени информације које се односе на дату комуникативну ситуацију користећи језичке структуре: *What colour is it? Itʼs... How old are you? Iʼm (seven). Whatʼ s your phone number? Itʼs... oh/zero-six-four-double five/five-five...* | | | |
| Међупредметне компетенције: | Критичко размишљање, комуникација, одговорно учешће у демократском друштву | | | |
| Облик рада: | Фронтални, рад у паровима, индивидуални, групни рад | | | |
| Наставне методе: | Демонстративна- представљање речи кроз покрете, коришћење флеш картица са сликама, вербална- усмено излагање и понављање нових речи, текст метода, комбинована- коришћење аудио записа и интерактивног материјала, слушај и певај/понови/нумериши/ повежи/заокружи/ прочитај/ напиши. | | | |
| Наставна средства: | Уџбеник (стр.8 – 9); радна свеска, стр. 5 – 6) приручник за наставнике, аудио запис на ЦД – у, интерактивни ДВД (интерактивни материјал за паметну таблу), лаптоп, пројектор | | | |
| Корелација са другим предметима: | Грађанско васпитање, музичка култура, ликовна култура, математика, природа и друштво, драмска уметност | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део:**  (7 минута) | На почетку часа Н обнавља градиво са претходног часа. Поставља У питања да дају одговоре о себи. Потом прозива парове да пред одељењем један другог питају за име. Након тога Н проверава домаћи задатак ученика и похваљује их за показано знање.  **Warm up**  Н подсећа У на речи везане за боје и бројеве. Показује флеш картице да У именују појмове. Н затим понавља речи различитом интонацијом и бијом гласа да У слушају и понављају/ имитирају. | | | |
| **Главни део:**  ( 30 минута) | **Уџбеник, страна 8 - Задатак 5: Listen, point and repeat.**  У слушају Н и аудио запис и понављају речи и показују на одређене слике са датим бојама.  **Опционо**: Н користи Интерактивни ДВД како би приказао ове појмове. Пушта аудио запис, У слушају и понављају и показују одговарајуће слике***.***  **Задатак 6 - Listen and sing.**  Н пушта аудио запис песме о бојама, а У је слушају и певају. Затим понављају део по део после наставника, па певају целу песму заједно.  **Опционо**: Н користи интерактивни ДВД који приказује ову песму.  **Запис на табли:** У пишу боје на енглеском језику у свеске:*red, blue, yellow, green, brown, white black, pink* и поред сваке боје цртају и бојају оловку у тој боји.  **Задатак 7 -**  **Play the colours game.**  У играју игру са бојама у паровима помоћу фигурица и коцкице са бројевима. Када одброје одређени број поља и стану на одређену боју, именују је на енглеском.  **Задатак 8: Listen, point and repeat.**  У понављају после Н, а затим и после аудио записа сваки број. Након тога излазе пред таблу да додирну флеш картицу са одређеним бројем који Н изговори на енглеском.  **Задатак 9 - Listen and sing.**  У певају песму о бројевима, понављајући део по део за наставником и аудио записом.  **Опционо**: Н користи интерактивни ДВД на којем пушта ову песму.  **Запис на табли:** У пишу бројеве од 0 до 10 на енглеском језику у свеске. Цифре украшавају помоћу боја које је Н изговорио на енглеском.  У који желе могу да отпевају обе песме самостално, у пару или групно.  **Задатак 10 – Draw candles on the cake. Then ask and answer.**  У цртају онолико свећица на торти колико имају година, а затим говоре дијалог у пару. | | | |
| **Завршни део:**  (8 минута) | **Радна свеска, стр. 5: Задатак 2- Look and colour. Then say the colours.**  У бојају предмете на слици помоћу одговарајућих боја.  **Радна свеска, стр. 6: Задатак 4 – Look and match.**  У повезују цифре и речи којима се именују бројеви.  Ова два задатка раде самостално, а проверавају их у пару или помоћу вежби на интерактивном ДВД-у.  **Домаћи задатак**  Н задаје У домаћи задатак да препишу песме о бојама и бројевима у свеску, да би савладали писање. | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |