**ГОДИШЊИ ПРОГРАМ РАДА**

Наставни предмет: **Eнглески језик**

Разред: **Трећи**

Уџбеник: ***Best Friends Forever*** ***3***

**Циљ** учењаСтраног језика у основном образовању и васпитању јесте да се ученик усвајањем функционалних знања о језичком систему и култури и развијањем стратегија учења страног језика оспособи за основну усмену, а од трећег разреда и писану комуникацију, и да стекне позитиван однос према другим језицима и културама, као и према сопственом језику и културном наслеђу.

|  |  |  |  |  |  |
| --- | --- | --- | --- | --- | --- |
| **БРОЈ И НАЗИВ ТЕМЕ/ОБЛАСТИ**  **(Комуникатвине функције)** | **ИСХОДИ** | **НАСТАВНИ САДРЖАЈИ И ОПЕРАТИВНИ ЗАДАЦИ** | **Број часова по теми** | **Обрада** | **Остали типови** |
| **По завршеној теми/области ученик је у стању да:** | **Ученик учи и увежбава следеће језичке садржаје:** |
| **Hello!**  **Здраво!**  Поздрављање и представљање; именовање бројева до 10 и боја и позив на заједничку активност; изражавање упутстава и молби и захавалности. | – поздрави и отпоздрави, примењујући једноставна језичка средства;  – представи себе;  – разуме једноставна питања личне природе и одговара на њих;   * разуме једноставна упутства и налоге и реагује на њих;   – искаже и прихвати захвалност на једноставан начин;  – разуме и саопшти једноставне исказе који се односе на бројеве и количине;  – разуме једноставна упутства и налоге и реагује на њих;  – саопшти једноставна упутства и налоге;  – размени информације које се односе на дату комуникативну ситуацију;   * разуме позив на заједничку активност и на прикладан начин реагује на њега; * упути позив на заједничку активност; * разуме кратке и једноставне молбе и реагује на њих; * упути кратке и једноставне молбе. | Изразе који се користе за поздрављање, представљање, и основну друштвену комуникацију са вршњацима – *Hello! I’m (Leo). What’s your name? Hi. My name’s (Mia). Goodbye. Bye. One, two, three, four, five, six, seven, eight, nine, ten.. Let’s play!; How are you today? Iʼm very well, thanks.// Fine, thank you. And you? Not great. Goodbye. Have a nice day. Thanks, same to you. Bye. How old are you? Iʼm (seven). Whatʼ s your phone number? Itʼs... oh/zero-six-four-double five/five-five... Where are you from? Iʼm from Serbia. Whatʼs your address? Itʼs. 12, Zvezdarskih jelki Street, Belgrade What colour is it? Itʼs red. Open/Close your book.. Sit down. Stand up. Good morning. Good afternoon. Good evening. Good night.* | **3** | **0** | **3** |
| **Корелација са другим предм.** | Грађанско васпитање, ликовна, музичка и драмска уметност, српски језик, математика, природа и друштво. | | | | |

|  |  |  |  |  |  |
| --- | --- | --- | --- | --- | --- |
| **1. My school**  **Моја школа**  Описивање предмета из непосредног окружења; показне заменице; множина именица; бројеви од 11 до 20. | – представи себе и другог;  – разуме једноставна питања личне природе и одговара на њих;  – препозна и именује бића, предмете и места из непосредног окружења;  – разуме једноставне описе бића, предмета и места;  – опише бића, предмете и места користећи једноставна језичка средства;  – разуме једноставна упутства и налоге и реагује на њих;  – саопшти једноставна упутства и налоге;  – размени информације које се односе на дату комуникативну ситуацију. | Изразе и речи које се односе на тему помоћу језичких структура:  *This is a (chair). This is an (apple). The apple is red. Is it a rubber? Yes, it is. Is it an apple? No, it isnʼt. Whatʼs this? Itʼs a board. This is a board. Whatʼs that? Itʼs a boat. That is a boat.These are rulers. Those are umbrellas. Numbers: 11 – 20.* | **6** | **3** | **3** |
| **Корелација са другим предм.** | Грађанско васпитање, ликовна, музичка и драмска уметност, српски језик, математика, природа и друштво. | | | | |
| **2. My home**  **Мој дом**  Представљање себе и других; тражење и давање основних информација личне природе; изражавање припадања.  Именовање чланова породице, намештаја и просторија у кући, различитих типова кућа и занимања; исказивање просторних односа. | – препозна и именује бића, предмете и места из непосредног окружења;  – разуме једноставне описе бића, предмета и места;  – опише бића, предмете и места користећи једноставна језичка средства;  – разуме једноставне исказе којима се изражава припадање/неприпадање, поседовање/непоседовање и реагује на њих;  – тражи и даје једноставне исказе којима се изражава припадање/неприпадање, поседовање/непоседовање;  – разуме једноставна обавештења о положају у простору и реагује на њих;  – тражи и пружи једноставна обавештења о положају у простору;  – размени информације које се односе на дату комуникативну ситуацију; | Речи и изрази којима се именују чланови породице и кућни љубимци, намештај и просторије у кући, различити типови кућа и занимања и исказују просторни односи помоћу језичких структура: *Who’s that? It’s my father. His name is Tom. Itʼs my sister. Her name is Jill. Iʼm in the living room. Youʼre in the garden. Itʼs in the bedroom. Heʼs a pilot. Sheʼs a doctor. Whereʼs Zippy? In the bedroom. On (the bed). Under (the sofa). In (the box). It is a yurt. It is an igloo. It is a hut.* | **8** | **2** | **6** |
| **Корелација са другим предм.** | Грађанско васпитање, ликовна, музичка и драмска уметност, српски језик, природа и друштво. | | | | |

|  |  |  |  |  |  |
| --- | --- | --- | --- | --- | --- |
| **3. My world**  **Мој свет**  Разумевање и давање једноставних  упутстава и налога; изражавање способности;  тражење и давање основних информација личне природе; описивање живих бића и предмета. | – препозна и именује бића, предмете и места из непосредног окружења;  – разуме једноставне описе бића, предмета и места;  – опише бића, предмете и места користећи једноставна језичка средства;  – разуме свакодневне исказе у вези са непосредним потребама, осетима и осећањима и реагује на њих;  – изрази основне потребе, осете и осећања једноставним језичким средствима;  – разуме једноставне текстове у којима се описују радње и способности у садашњости;  – опише радње и способности користећи једноставна језичка средства;  – размени информације које се односе на дату комуникативну ситуацију. | Речи и изрази којима се именују активности, животиње и музички инструменти помоћу језичких структура:  *Is he/she tall? Yes, he/she is./No, he/she isn’t. Is it white? Yes, it is. No, it isnʼt. We/ You/ They are funny. Are we/ you/they tall? Yes, we/ you/ they/ are./ No, we/ you/ they/ arenʼt.*  *I/ You/He/She/It/ We/ You/ They can.swim. I/ You/He/She/It/ We/ You/ They canʼt swim. Can you spell ’pencil’? Yes, I can. P-E-N-C-I-L. Can you run? No, I can’t. Iʼm Amadeus Mozart. I can play the piano.* | **7** | **4** | **3** |
| **Корелација са другим предм.** | Грађанско васпитање, природа и друштво, математика, ликовна, музичка и драмска уметност, српски језик. | | | | |
| **4. My body**  **Моје тело**  Тражење и давање основних информација личне природе;  описивање живих бића и предмета;  изражавање припадања/  неприпадања и поседовања/  непоседовања; неправилна множина именица. | - препозна и именује бића, предмете и места из непосредног окружења;  – разуме једноставне описе бића, предмета и места;  – опише бића, предмете и места користећи једноставна језичка средства;  – разуме једноставне исказе којима се изражава припадање/неприпадање, поседовање/непоседовање и реагује на њих;  – тражи и даје једноставне исказе којима се изражава припадање/неприпадање, поседовање/непоседовање;  – разуме једноставно исказане честитке и одговори на њих;  – упути једноставне честитке;  – размени информације које се односе на дату комуникативну ситуацију. | Речи и изрази којима се именују предмети, играчке, кућни љубимци, домаће и дивље животиње, делови лица/тела -  *Have you got two eyes? Yes, I have.. /No, I havenʼt. I/You/We/They have got two eyes. I/You/We/They havenʼt got two pencils. He/She has got/hasnʼt got a red car. It has/ hasnʼt got wings. Has he/ she/ it got a big eyes? Yes, he/she/ it has. /No, he/she hasnʼt.Merry Christmas! Happy New Year!* | **9** | **3** | **6** |

|  |  |  |  |  |  |
| --- | --- | --- | --- | --- | --- |
| **Корелација са другим предм.** | Грађанско васпитање, природа и друштво, математика, ликовна, музичка и драмска уметност, физичко и здравствено васпитање, српски језик. | | | | |
| **5. My likes!**  **Моје омиљено!**  Разумевање и  изражавање .допадања/ недопадања; постављање питања и давање учтивих одговора; појам здраве исхране; исказивање бројева од 20 до 100, казивање времена. | – разуме једноставне исказе за изражавање допадања/недопадања и реагује на њих;  – тражи мишљење и изражава допадање/недопадање једноставним језичким средствима;  – разуме и саопшти једноставне исказе који се односе на бројеве и количине;  – разуме и саопшти једноставне исказе који се односе на хронолошко време;  – размени информације које се односе на дату комуникативну ситуацију. | Речи и изрази којима се именује храна и пиће, оброци, бројеви од 20 до 100 и исказује време помоћу језичких структура: *I like chicken. I don’t like onions. I love salad. Plurals –s/ es.How many pears? Fifty pears. Do you like pizza? Yes, I do./ No, I don’t. Do you want pizza? Yes, please. / No, thank you. Whatʼ s the time? Itʼs eleven oʼclock. Itʼs half past twelve. Itʼs a quarter to one. Itʼs a quarter past six.* | **7** | **3** | **4** |
| **Корелација са другим предм.** | Грађанско васпитање, природа и друштво, ликовна, музичка и драмска уметност, српски језик, математика. | | | | |
| **6. My town**  **Мој град**  Изражавање постојања објеката у граду; казивање дана у недељи и објеката у граду и предлога за место. | – препозна и именује бића, предмете и места из непосредног окружења;  – разуме једноставне описе бића, предмета и места;  – опише бића, предмете и места користећи једноставна језичка средства;  - изражава постојање објеката у граду једноставним језичким средствима;  -- поставља питања, тражи мишљење и даје учтиве одговоре.   * разуме једноставна обавештења о положају у простору и реагује на њих; * тражи и пружи једноставна обавештења о положају у простору. | Речи и изрази којима се именују места и дани у недељи и којима се исказују просторни односи помоћу језичких структура: *What day is it today? Itʼs Saturday. Letʼs go to the park. There’s a supermarket. There are two toy shops. There isnʼt a playground. There arenʼt two board games. The cat is next to the tree. The cat is between the tree and the slide. Is there a hospital in yout town? Yes, there is./ No, there isn’t. Are there two hotels in your town? Yes, there are. No, there arenʼt.* | **10** | **3** | **7** |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Корелација са другим предм.** | Грађанско васпитање, природа и друштво, ликовна, музичка и драмска уметност., српски језик | | | | | | | |
| **7. My day!**  **Мој дан**  Исказивање свакодневних активности, честитање рођендана и осталих празника. | -- поставља питања, тражи мишљење и даје учтиве одговоре;  - разуме и, примењујући једноставна језичка средства, наведе најуобичајеније активности које се односе на прославе рођендана и празника;  – разуме једноставно исказане честитке и одговори на њих;  – упути једноставне честитке;   * разуме једноставне текстове у којима се описују радње у садашњости; * опише радње користећи једноставна језичка средства;   – размени информације које се односе на дату комуникативну ситуацију. | Речи и изрази којима се описују свакодневне активности и рециклажа помоћу језичких структура: *I/You/We/They get up at seven oʼclock. We brush our teeth. They read their books. Do you walk to school every day? Yes, I do. No, I donʼt. Do you watch TV every day? Yes, we do. No, we donʼt. Do they read books every day? Yes, they do. No, they donʼt. Does he/she/it drink milk in the morning? Yes, he/she/it does. No, he/she/it doesnʼt; in the morning/afternoon/evening: at night. When do you drink milk? In the morning. She goes to school by bus. She goes to school on foot. Happy birthday! Thank you! Happy Easter! Thanks, same to you!* | | **10** | | **4** | | **6** |
| **Корелација са другим предм.** | Грађанско васпитање, природа и друштво, ликовна, музичка и драмска уметност, српски језик. | | | | | | | |
| **8. My life**  **Мој живот**  Именовање одеће и описивање временских прилика. | - препозна и именује појмове који се односе на тему;  - разуме једноставне исказе којима се говори о томе која одећа се облачи;   * разуме и саопшти једноставне исказе који се односе на метеоролошко време;   -- поставља питања, тражи мишљење и даје учтиве одговоре;  - разуме једноставне текстове у којима се описују радње у садашњости;   * опише радње користећи једноставна језичка средства; * разуме једноставне исказе којима се изражава припадање / неприпадање, поседовање / непоседовање и реагује на њих.   -  препозна и именује појмове који се односе на теме из целокупног градива. | | Речи и изрази којима се именују одећа, модни детаљи и временске прилике помоћу језичких структура: *I’m wearing a dress. You’re wearing a skirt. Heʼs/Sheʼs/Itʼs wearing shoes. Weʼre/Theyʼre wearing T-shirts. Is he/she/it singing? Yes, he/she/it is./ No, he,/she/it isn.t.Are you dancing? Yes, I am./ No, I’m not. Are we/they dancing? Yes, we/they are. /No, we/they arenʼt. Whatʼs the weather like? Itʼs cold. Itʼs snowing. Whose coat is this? Itʼs Tinaʼs. How much is it? Itʼs ninety pounds.* | | **2** | | **10** | **12** |
| **Корелација са другим предм.** | Грађанско васпитање, природа и друштво, ликовна, музичка и драмска уметност, српски језик. | |  | |  | |  |  |
| **Укупан број часова:** | | | | | **72** | **24** | | **48** |

|  |  |
| --- | --- |
| **Провереност остварености исхода:** | иницијално тестирање (почетак септембра)м посматрање, усмено испитивање,  тестирање (нестандардизовани и критеријумски тестови), оцењивање различитих елемената као што су језичке вештине (читање, слушање, говор и писање), усвојеност лексичких садржаја и језичких структура, ангажованост и залагање у раду на часу и ван њега, ученички радови, пројектни задаци, домаћи задаци, самоевалуација, портфолио |
| **Стандарди постигнућа:** | **ФУНКЦИОНАЛНО-ПРАГМАТИЧКА КОМПЕТЕНЦИЈА**  РАЗУМЕВАЊЕ ГОВОРА  Основни ниво:  ПСТ.1.1.1.  ПСТ.1.1.2.  ПСТ.1.1.3.  ПСТ.1.1.4.  ПСТ.1.1.5.  Средњи ниво:  ПСТ.2.1.3  ПСТ.2.1.2.  ПСТ.2.1.1  **РАЗУМЕВАЊЕ ПИСАНОГ ТЕКСТА**  Основни ниво:  ПСТ.1.1.7  ПСТ.1.1.8.  ПСТ.1.1.9  **УСМЕНО ИЗРАЖАВАЊЕ**  Основни ниво:  ПСТ.1.1.10.  ПСТ.1.1.11.  Средњи ниво:  ПСТ.2.1.16.  ПСТ.2.1.13.  ПСТ.2.1.14.  ПСТ.2.1.15.  ПСТ.2.1.12.  **ПИСAНО ИЗРАЖАВАЊЕ**  Основни ниво:  ПСТ.1.1.16.  ПСТ.1.1.17.  ПСТ.1.1.20.  ПСТ.1.1.19.  ПСТ.1.1.18.  **МЕДИЈАЦИЈА**  Основни ниво:  ПСТ.1.1.21  ПСТ.1.1.22.  ПСТ.1.1.23.  Средњи ниво:  ПСТ.2.1.24.  ПСТ.2.1.25.  ПСТ.2.1.26.  **ЛИНГВИСТИЧКА КОМПЕТЕНЦИЈА**  Основни ниво:  ПСТ.1.2.1.  ПСТ.1.2.2.  ПСТ.1.2.3.  ПСТ.1.2.4.  Средњи ниво:  ПСТ.2.2.3.  ПСТ.2.2.1.  ПСТ.2.2.2.  **ИНТЕРКУЛТУРНА КОМПЕТЕНЦИЈА**  Основни ниво:  ПСТ.1.3.1.  ПСТ.1.3.2.  Средњи ниво:  ПСТ.2.3.1.  ПСТ.2.3.2.  ПСТ.2.3.3.  ПСТ.2.3.5. |

**УПУТСТВО ЗА ДИДАКТИЧКО-МЕТОДИЧКО ОСТВАРИВАЊЕ ПРОГРАМА**

Програм наставе и учења за стране језике у првом циклусу основног образовања и васпитања усмерен је на развој функционалних знања и заснован је на комуникативно дефинисаним исходима учења, односно активностима које ученик успешно реализује користећи страни језик. Језичке активности слушања, читања, (раз)говора и писања у програму наставе и учења посматрају се интегративно, као нераздвојиве компоненте аутентичне комуникације појединца у било којој говорној заједници.

**I. ПЛАНИРАЊЕ НАСТАВЕ И УЧЕЊА**

Приликом планирања наставе и учења треба имати у виду да се исходи разликују, да се неки могу лакше и брже остварити, док је за већину исхода потребно више времена, различитих активности и начина рада. У фази планирања наставе и учења веома је важно узети у обзир да је уџбеник наставно средство које не одређује садржаје предмета. Садржајима у уџбенику приступа селективно и у складу са предвиђеним исходима. С обзиром на то да уџбеник није једини извор знања, наставник треба да упути ученике на друге изворе информисања и стицања знања и вештина. Полазећи од исхода, односно онога што је ученик у стању да оствари у различитим врстама и видовима комуникације (усмене, писане и невербалне), формално и садржински централну позицију програма наставе и учења заузимају управо *комуникативне функције*. На основу комуникативних функција дефинисане су *језичке активности* помоћу којих се оне могу остварити, а које, **од трећег разреда**, укључују постепено усавршавање способности разумевања говора, разумевања писаног текста, интерактивног усменог и писаног изражавања. Захваљујући цикличној и континуалној концепцији програма, комуникативне функције се преносе, усвајају и увежбавају током читавог образовног циклуса, с растућим степеном сложености. Исходи, комуникативне функције и језичке активности дефинисани су као опште лингвистичке категорије, и стога су за све стране језике идентични искази. Како би се, међутим, исходи, функције и активности операционализовали, понуђени су и примери језичких садржаја, и то за сваки појединачни страни језик. Њима се илуструју неке од најфреквентнијих и узрасно најадекватнијих могућности за вербалну реализацију комуникативних функција.

**II. ОСТВАРИВАЊЕ НАСТАВЕ И УЧЕЊА**

Програм усмерен ка исходима указује на то шта је ученик у процесу комуникације у стању да разуме и продукује. Табеларни приказ постепено води наставника од исхода и комуникативне функције као области, преко активности које у настави оспособљавају ученика да комуницира и користи језик у свакодневном животу, у приватном, јавном или образовном домену. Примена овог приступа у настави страних језика заснива се на настојањима да се доследно спроводе и **примењују** следећи **ставови:**

* циљни језик употребљава се у учионици у добро осмишљеним контекстима од интереса за ученике у атмосфери заједништва и међусобне сарадње;
* говор наставника прилагођен је узрасту и знањима ученика;
* наставник мора бити сигуран да је схваћено значење поруке, укључујући њене културолошке и васпитне елементе, као и елементе социјализације;
* битно је значење језичке поруке;
* знања ученика мере се јасно одређеним релативним критеријумима тачности и зато узор није изворни говорник;
* са циљем да се унапреди квалитет и обим језичког материјала, настава се заснива на социјалној интеракцији у учионици и ван ње, и спроводи се путем групног или индивидуалног решавања проблема, као и решавањем мање или више сложених задатака у реалним и виртуелним условима са јасно одређеним контекстом, поступком и циљем;
* сви граматички садржаји уводе се индуктивном методом кроз разноврсне контекстуализоване примере у складу са нивоом и без детаљних граматичких објашњења, а њихово познавање се вреднује и оцењује на основу употребе у одговарајућем комуникативном контексту.

Комуникативно-интерактивни приступ у настави страних језика укључује и следеће:

* усвајање језичког садржаја кроз циљано и осмишљено учествовање у друштвеном чину;
* поимање програма као скупа динамичних, заједнички припремљених и прилагођених задатака и активности;
* наставник треба да омогући приступ новим идејама и њихово прихватање, као и креирање нових идеја;
* ученици се посматрају као одговорни, креативни, активни учесници у друштвеном чину;
* наставни материјали представљају један од извора активности и треба да буду праћени употребом додатних аутентичних материјала;
* учионица је простор који је могуће прилагођавати потребама наставе из дана у дан;
* рад на пројекту као задатку који остварује корелацију са другим предметима и подстиче развој когнитивних способности ученика (планирање, запажање, анализа, вредновање, закључивање итд.);
* за увођење новог лексичког материјала користе се познате граматичке структуре и обрнуто, а нарочито на нижем узрасту треба користити интернационализме и речи које су им познате, као и визуализацију као средство семантизације.

**Технике / активности**

Током часа препоручује се динамично смењивање техника / активности које не би требало да трају дуже од 15 минута.

Слушање и реаговање на упутства наставника на страном језику или са аудио-записа (слушај, пиши, повежи, одреди, пронађи, али и активности у вези са радом у учионици: нацртај, исеци, обој, отвори / затвори свеску, итд.)

Рад у паровима, малим и великим групама (мини-дијалози, игра по улогама, симулације итд.)

Мануелне активности (израда паноа, презентација, зидних новина, постера и сл.)

Вежбе слушања (према упутствима наставника или са аудио-записа повезати појмове, додати делове слике, допунити информације, селектовати тачне и нетачне исказе, утврдити хронологију и сл.)

Игре примерене узрасту и дидактичком захтеву (за загревање, развијање пажње и концентрације, јачање мотивације, увођење нове језичке грађе или пак утврђивање).

Класирање и упоређивање (по количини, облику, боји, годишњим добима, волим / не волим, компарације...).

Решавање „проблем-ситуација” у разреду, тј. договори и мини-пројекти.

„Превођење” исказа у гест и геста у исказ.

Заједничко прављење илустрованих материјала (планирање различитих активности, рекламни плакат, програм приредбе или неке друге манифестације).

СТРАТЕГИЈЕ ЗА УНАПРЕЂИВАЊЕ И УВЕЖБАВАЊЕ ЈЕЗИЧКИХ ВЕШТИНА У ТРЕЋЕМ РАЗРЕДУ ОСНОВНЕ ШКОЛЕ

На избор стратегија за унапређивање и увежбавање језичких вештина у настави страног језика у **трећем** разреду основне школе утичу, пре свега, психолошки и когнитивни фактори, карактеристични за наведени узрасни период. У првом и другом разреду учење страног језика било је аудио-вербалног карактера, засновано на имитацији и репродукцији онога што ученици чују од наставника (или са аудио записа). Од **трећег разреда** се постепено уводе активности које омогућавају веће когнитивно укључивање ученика. Ученици су током претходног школског периода овладали основном техником читања и писања на матерњем језику, па усвојене законитости могу користити и у настави страног језика. Ученик на овом узрасту страни језик користи у комуникацији и у ситуацијама које су блиске његовим интересовањима, показујући креативност, оригиналност у одговорима, активан однос према наставним садржајима. Одабиром одговарајућих стратегија за унапређивање и увежбавање језичких вештина осигурава се континуитет у развијању вишејезичности и достизању виших нивоа језичке компетенције релевантних и неопходних за даље школовање, живот и рад.

С обзиром на то да се исходи **операционализују** преко језичких активности у комуникативним ситуацијама, важно је да се оне у настави страних језика континуирано и истовремено увежбавају. Настава страног језика **у трећем разреду** основне школе подразумева индуктивно усвајање граматичких и лексичких садржаја, како у усменом, тако и у писаном контексту. Само тако ученици могу да стекну језичке компетенције које су у складу са задатим циљем учења страног језика.

Ученици су већ навикли да сва упутства у настави која се често понављају буду на страном језику. Нова упутства, нарочито она за која наставник процени да су сложенија и тежа за разумевање, могу се у почетку давати паралелно на страном и на матерњем језику. Потребно је што више користити предмете и бића из непосредног окружења, слике, картице, постере, као и аудио и видео записе. За најважније комуникативне садржаје препоручује се учестало понављање ради лакшег и бржег меморисања и стицања поуздања за самостално коришћење језика. У том смислу, пожељне су вежбе говорне продукције с варијацијама модела у којима се мењају и комбинују лексички и граматички садржаји уз постепено усложњавање. Подстицање интеракције с другим ученицима реализује се као вид медијације и укључује давање **једноставних** упутстава на страном језику (нпр. *питај друга или другарицу; одговори на питања друга/другарице*).

Ученици се оспособљавају за комуникативне функције наведене у програму за дати ниво учења, при чему **предложени језички садржаји служе као препорука** и могу бити замењени сличним садржајима или проширивани у складу са расположивим наставним материјалом, као и потребама и интересовањима ученика.

Важно је да имамо на уму да је, упркос почетном ентузијазму с којим ученици улазе у процес учења страног језика у основној школи, њима то ипак још један у низу обавезних предмета. Стога се, на овом нивоу, не може очекивати да они сами, спонтано, развију интересовање и ентузијазам за учење страног језика. Неопходно је приликом планирања наставе имати у виду узраст ученика и њихове индивидуалне карактеристике. Неки ученици су интровертни, неки екстровертни, уче различитом брзином и на различите начине – свим чулима, имају различите потребе и интересовања. Упутно да час почне неком кратком игром загревања која би позитивно утицала на развијање способности пажње, концентрације и памћења, као и да се активности смењују одговарајућим логичним редоследом и да трају од 5 до 15 минута.

ПРЕЗЕНТОВАЊЕ И УВЕЖБАВАЊЕ САДРЖАЈА

С обзиром на различите стилове учења, разноврсност активности кључна је реч за презентовање нове лексичке грађе. Важно је да уважавамо предзнања ученика, јер нам она могу бити добра основа за рад и лакше разумевање теме.

**Визуелна наставна средства** (картице, постери, стварни предмети из непосредног окружења, како је у општим смерницама већ напоменуто) идеална су за увођење и увежбавање вокабулара. Када се ученицима покаже одређени појам – када га виде, важно је да неколико пута чују како се реч изговара и да је тек на крају изговоре. Хорско понављање корисно је за осећај сигурности ученика јер није јавно експониран, а страх од исмевања (који је на том узрасту неретко присутан) сведен је на минимум.

**Пантомима** (као врста драмских техника), као и метода потпуног физичког одговора, веома су омиљене и ефикасне, не само на овом узрасту већ и касније. Нарочито су погодне за ученике кинестетичког стила учења (превођење изговорене речи у покрет и обрнуто). Ове технике су погодне за увођење и увежбавање свих врста речи.

**Одговарајући контекст** (приче у сликама, песме, игре и сл.) битнa је претпоставка успешног усвајања вокабулара, као и језика уопште. Усвајање лексике биће утолико ефикасније уколико се остварује у јасном ситуационом контексту. Примера ради, ако се усвајају речи које се односе на свет животиња, могуће је организовати стварни, симулирани или виртуелни обилазак зоолошког врта. Треба водити рачуна о томе да су ученици, током једног школског часа, у стању да усвоје до 10 нових речи.

**Дијалошки модели** веома су ефикасни за развијање говора. Овладавање дијалогом се почиње од једноставне упитно-одговорне форме. Добро организован дијалог представља снажан подстицај за учење и напредовање, нарочито ако се има у виду да се учење страног језика одвија изван аутентичне говорне средине. Наравно, потребно је обезбедити одговарајући контекст, симулирати ситуацију која би одговарала аутентичној говорној средини, и која ће и стидљивијим ученицима омогућити да се охрабре и проговоре. Дидактичке игре попут „У продавници“, „У библиотеци“ и сл. представљају стимулативно средство за извођење динамичких. језичких и комуникативних вежби.

**Пројектне активности** повећавају мотивацију јер пружају избор ученицима да одговорно у пару или у групи решавају задатак на свој начин у договору са другима, развијајући и јачајући одређене социјалне компетенције. Пројекат је погодан за рад у одељењима мешовитог састава, има лични печат, подстиче кооперативни рад и завршава се увек неком врстом презентације како резултата, тако и процеса рада.

**Драмске активности** омогућавају ученицима да користе језик у одговарајућем контексту и тако „оживљавају” његову употребу. Њихов потенцијал огледа се, између осталог, и у томе што:

* ученици не само да уче страни језик на забаван начин, већ кроз интеракцију и различите улоге које преузимају сагледавају ствари из различитих углова (што доприноси развоју критичког и дивергентног мишљења);
* ученици сарађују и усвајају језик кроз смислену интеракцију на циљном језику и развијају све потребне вештине – когнитивне, комуникативне и социјалне;
* сви могу да учествују – свако добија улогу коју може да „изнесе” те су зато погодне за рад у одељењима мешовитог састава;
* одговарају свим стиловима учења – визуелни виде, аудитивни чују, кинестетични се изражавају кроз покрет;
* подижу мотивацију и самопоуздање;
* оријентисане су на ученика – наставник има мање доминантну улогу;
* развијају машту и креативност код ученика.

Пожељно је да се драмске активности попут играња улога, мини скечева, луткарских мини представа, импровизација и прича из стварног живота што више користе у настави, не само на овом узрасту, већ и касније.

Код увежбавања **читања** на овом узрасту препоручује се гласно читање текстуалних врста дијалошког карактера које је блиско говору и представља ефикасно средство за развијање опште језичке компетенције. Наративне текстуалне врсте захтевају читање у себи, чији је циљ издвајање информација из прочитаног текста. У циљу развоја разумевања прочитаног текста могу се применити и различите стратегије и технике усвајање и проширивање лексике коришћењем конвенционалних и електронских дидактичких средстава (нпр. картица са натписима и сликама, постера и сл.)

**Писање** је тесно повезано са говором. За увежбавање писања могу се користити различите фонетско-ортографске игре (нпр. на задато слово ученици пишу што више речи); ортографске игре (нпр.: исписивање речи са изостављеним самогласницима/сугласницима, где ученици имају задатак да попуне празна места и правилно напишу задате речи; наставник изговори једну реч, а ученици добијају задатак да напишу што више речи које почињу сваким словом речи коју је изговорио наставник); игре за развој писања (*Погоди реч!* – ученицима се даје текст на познату тему у коме недостају неке речи, а њихов задатак је да се досете које речи треба уметнути, при чему се уписивање може обављати и појединачно и групно).

**Социокултурна компетенција**, као скуп знања о свету уопште, сличностима и разликама између културних и комуникативних модела сопствене говорне заједнице и заједнице/заједница чији се језик учи у учењу страног језика је веома значајна јер су та знања потребна за компетентну, успешну комуникацију у конкретним комуникативним активностима на циљном језику.

Посебан аспект социокултурне компетенције представља *интеркултурна компетенција*, која подразумева развој свести о другом и другачијем, познавање и разумевање сличности и разлика између средина, односно говорних заједница, у којима се ученик креће. Интеркултурна компетенција подразумева и развијање толеранције и позитивног става према индивидуалним и колективним карактеристикама говорника других језика, припадника других култура које се у мањој или већој мери разликују од његове сопствене. Дакле, постепеним увођењем социокултурних садржаја на најнижем нивоу (поздрављање, певање пригодних празничних песама и сл.) доприноси се развоју интеркултурне личности, кроз јачање свести о вредности различитих култура и развијање способности за интегрисање интеркултурних искустава у сопствени културни модел понашања и веровања.

**Граматички садржаји** се на овом узрасном нивоу не обрађују експлицитно. **Граматичке појаве треба посматрати са функционалног аспекта** (примењујући елементе граматике који су неопходни за успешно остваривање комуникативне функције). У процесу наставе страног језика треба тежити томе да се граматика усваја путем језичких активности слушања и говора, према јасно утврђеним циљевима, исходима и стандардима наставе страних језика.

Главни циљ наставе страног језика јесте развијање комуникативне компетенције на одређеном језичком нивоу, у складу са статусом језика и годином учења.

За ученике који у редовној настави теже савладавају делове програма, организује се **допунска настава,** поготову у светлу чињенице да се од трећег разреда ученици оспособљавају за читање и писање. Наставник треба благовремено да уочи све недостатке у знању ученика и предузме мере **допунског објашњавања**, кориговања грешака и увежбавања како би сви ученици постигли задовољавајући успех и остварили програмом дефинисане резултате учења.

**III. ПРАЋЕЊЕ И ВРЕДНОВАЊЕ НАСТАВЕ И УЧЕЊА**

Рад сваког наставника састоји се од планирања, остваривања и праћења и вредновања. Важно је да наставник континуирано прати и вреднује не само постигнућа ученика, процес наставе и учења, већ и сопствени рад како би перманентно унапређивао наставни процес.

Процес праћења остварености исхода почиње проценом нивоа знања ученика на почетку школске године како би наставници могли да планирају и наставни процес и процес праћења и вредновања ученичких постигнућа и напредовања. Тај процес се реализује формативним и сумативним вредновањем. Док се код формативног оцењивања током године прате постигнућа ученика различитим инструментима (дијагностички тестови, самоевалуација, језички портфолио, пројектни задаци и др.), сумативним оцењивањем прецизније се процењује оствареност исхода или стандарда на крају одређеног временског периода (крај полугодишта, године, циклуса образовања). Формативно вредновање није само праћење ученичких постигнућа, већ и праћење начина рада и средство које омогућава наставнику да у току наставног процеса мења и унапређује процес рада. Током оцењивања и вредновања ученичких постигнућа треба водити рачуна да се начини на које се оно спроводи не разликује од уобичајених активности на часу јер се и оцењивање и вредновање сматрају саставним делом процеса наставе и учења, а не изолованим активностима које стварају стрес код ученика и не дају праву слику њихових постигнућа. Оцењивањем и вредновањем треба да се обезбеди напредовање ученика у остваривању исхода, као и квалитет и ефикасност наставе. Сврха оцењивања треба да буде и јачање мотивације за напредовањем код ученика, а не истицање њихових грешака. Елементи који се вреднују су разноврсни и треба да допринесу свеопштој слици о напредовању ученика, јачању њихових комуникативних компетенција, развоју вештина и способности неопходних за даљи рад и образовање. То се постиже оцењивањем различитих елемената као што су језичке вештине (читање, слушање, говор и писање), усвојеност лексичких садржаја и језичких структура, ангажованост и залагање у раду на часу и ван њега. Приликом оцењивања и вредновања неопходно је да начини провере и оцењивања буду познати ученицима односно усаглашени са техникама, типологијом вежби и врстама активности које су примењиване на редовним часовима, као и начинима на који се вреднују постигнућа. Таква правила и организација процеса вредновања и оцењивања омогућавају позитивну и здраву атмосферу у наставном процесу, као и квалитетне међусобне односе и комуникацију на релацији ученик – наставник, као и ученик – ученик.